(Návrh)

**V Y H L Á Š K A**

**Ministerstva dopravy, pôšt a telekomunikácií Slovenskej republiky**

**z  ............ 2010,**

**ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov**

**v znení neskorších predpisov**

Ministerstvo dopravy, pôšt a telekomunikácií Slovenskej republiky podľa § 49 ods. 11, § 51 ods. 4, § 67 ods. 9, § 83a ods. 4, § 84 ods. 5, § 97 ods. 3 a § 113 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva dopravy, pôšt a telekomunikácií Slovenskej republiky č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov v znení vyhlášky č. 482/2007 Z. z., vyhlášky č. 48/2008 Z. z., vyhlášky č. 144/2009 Z. z. a vyhlášky č. 457/2009 Z. z. sa mení a dopĺňa takto:

1. V § 46 ods. 9 písm. a) bod 1, § 66 ods. 5 písm. a) bod 1 a § 85 ods. 3 písm. a) bod 1 znie:

„1. osvedčenie o evidencii časť I a osvedčenie o evidencii časť II, ak bola časť II vydaná, alebo ich aktuálnu kópiu spolu s potvrdením o ich zadržaní vydaným orgánom Policajného zboru,“.

1. V § 48 ods. 2 písm. y) sa na konci pripájajú tieto slová: „časti I alebo osvedčení o evidencii časti II“.
2. Za § 84 sa vkladá § 84a, ktorý vrátane nadpisu znie:

„§ 84a

Druhy kontrol originality a ich rozsah

(1) Kontrola originality základná sa vykonáva v rozsahu ustanovenom podľa § 85 ods. 1 a 2.

(2) Kontrola originality skrátená sa vykonáva v skrátenom rozsahu ako kontrola originality základná. Skrátený rozsah kontroly originality je v kontrole a posúdení stavu identifikátorov vozidla podľa kontrolných úkonov ustanovených na vykonávanie kontroly originality.

(3) Kontrola originality administratívna sa vykonáva v čiastočnom rozsahu kontroly originality základnej alebo kontroly originality skrátenej a podľa kontrolných úkonov určených metodikou na vykonávanie kontroly originality administratívnej.

(4) Kontrola originality opakovaná sa vykonáva v čiastočnom rozsahu kontroly originality základnej alebo kontroly originality skrátenej so zameraním na kontrolu odstránenia chýb zistených pri kontrole originality podľa odsekov 1 a 2, a to do 30 dní odo dňa vykonania pôvodnej kontroly.“.

1. V § 85 ods. 3 písm. b) v druhom bode sa na konci čiarka nahrádza bodkočiarkou a pripájajú sa tieto slová: „v prípade dvoch častí osvedčenia o evidencii musia byť predložené obidve časti,“.
2. V § 103 ods. 1 písm. b) sa na konci pripájajú tieto slová: „časti I a osvedčenia o evidencii časti II“.

**Čl. II**

Táto vyhláška nadobúda účinnosť 1. júna 2010.